NaiveNeuron/SloPal huggingface dataset:
J. Podmanický, poslanec: (2009-06-25):
Pani poslankyňa, ja stále nechápem a prosím vás, tak povedzte, akým spôsobom, konkrétnym, sa zhorší stav národnostných práv v Slovenskej republike? Povedzte jediný prípad, ako sa týmto zákonom zhorší vaša pozícia, vaša situácia? Vari je zhoršenie situácie maďarskej menšiny v Slovenskej republike to, že, povedzme, na pamätníkoch bude musieť byť popri maďarčine aj slovenský text? To je zhoršenie? Veď to je len rozšírenie možností, aby, povedzme, pamätníky a označovanie pamätníkov bolo zrozumiteľné aj pre tých, ktorí maďarčinu neovládajú. Vy, pani poslankyňa, úmyselne bránite tomu, aby slovenský jazyk bol dorozumievací prostriedok na území Slovenskej republiky. Pani poslankyňa, komplex slovensko-maďarských vzťahov pozostáva zo stoviek vzájomných alebo čiastkových vzťahov, z ktorých máme navzájom vysporiadaných možno 98 %, o 2 % vedieme diskusiu a vy tu vytvárate hystériu, ako keby vaša pozícia bola najhoršia na svete a pritom možno Slováci v Maďarsku vám aj tíško závidia. Pani poslankyňa, vyzývam vás, urobte všetko pre to, aby vaši maďarskí krajania v Maďarskej republike urobili aspoň polovicu z toho, čo urobila Slovenská republika pre vás.
Přidal, Alojz, poslanec NR SR (2011-03-29):
Pán predsedajúci, ešte je tu jeden návrh pána Ondruša, ktorý je v zmysle rokovacieho poriadku a on navrhol o tom hlasovať, aby sme odložili rokovanie o tomto návrhu zákona. Dajte, prosím, o tomto jeho návrhu hlasovať.
Holeva, Viliam, poslanec NR SR (2013-10-16):
Ďakujem pekne. V rozprave vystúpil pán poslanec Hlina. Nakoľko v rozprave neodznel návrh na dopracovanie alebo nepokračovať v rokovaní o návrhu, prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Blanár, Juraj, podpredseda NR SR (2021-12-02):
Uzatváram faktické poznámky. Dvadsaťtri faktických poznámok. Vážené panie poslankyne, páni poslanci, vzhľadom na to, že sme si schválili časovaný bod a to je voľba komisára pre deti a komisára pre osoby so zdravotným postihnutím na šestnástu hodinu, už aj tak ten harmonogram nedodržiavame, tak prerušujem rokovanie o tomto bode a ideme rokovať o tomto schválenom programe a potom budeme pokračovať so všetkými prihlásenými faktickými poznámkami na vystúpenie predsedu parlamentu. Ďakujem ministrovi aj spravodajcovi. A teraz pristúpime k rokovaniu o návrhu na voľbu komisára pre deti a komisára pre osoby so zdravotným postihnutím , pod parlamentnou tlačou 788. Teraz prosím poverenú členku výboru pre ľudské práva a národnostné menšiny poslankyňu Evu Hudecovú, aby návrh uviedla a podala správu o výsledku prerokovania tohto návrhu vo výbore. Nech sa páči, máte slovo.
M. Sabolová, poslankyňa: (2002-06-25):
Ten bod 3, kde sa vyžaduje v druhom stupni ochrany súhlas orgánu štátnej správy. Myslím si, že je to dobré, aj keď beží samostatné stavebné konanie pri lesných cestách a neviem, čo tam ešte ďalej v tom zákone presné znenie. Mne sa zdá, že o bode 3, teda by som neodporúčala, aby sme ho podporili. Ale bod 11, kde je ten § 27, kde sa „oboznámi“ nahrádza slovom „prerokuje“, áno, to kríženie nechám úplne na vás. Skôr neodporúčame prijať tento pozmeňujúci návrh. A v § 72, to je ten bod 26, aby sme doplnili aj školenia tých všetkých ostatných stráží, to, myslím si, že môže byť. Nechám na zváženie. Čiže ten bod 3 potom už pri hlasovaní nebudem sa môcť vyjadriť. Myslím si, že je dobre, aby bolo vyjadrenie orgánu štátnej správy pri výstavbe a pri stavebných konaniach aj lesných ciest. Toľko ako spravodajkyňa. Ďakujem pekne za rozpravu.
Bugár, Béla, podpredseda NR SR (2010-08-05):
Ďalej v rozprave vystúpi pán poslanec Buček. Nech sa páči, máte slovo. Pripraví sa pán poslanec Žiga.
Bugár, Béla, podpredseda NR SR (2017-10-18):
Pán poslanec Gál, môžte reagovať.
Mierna, Anna, poslankyňa NR SR (2021-05-12):
Keďže zo spoločnej správy nevyplývajú žiadne pozmeňujúce a doplňujúce návrhy, budeme teda hlasovať o prvom podanom pozmeňujúcom a doplňujúcom návrhu pani poslankyne Moniky Kozelovej.
I. Radičová, ministerka práce, sociálnych vecí a rodiny SR: (2005-10-26):
Vládny návrh ustanovuje základné podmienky pre bezpečnosť a ochranu zdravia pri práci. Vzťahuje sa na zamestnávateľov a zamestnancov vo všetkých odvetviach výrobnej a nevýrobnej sféry a na fyzické a právnické osoby, ktoré sú taxatívne vymedzené v návrhu zákona. To jest na ústav, na výkon trestu odňatia slobody a odsúdeného, ktorý je zaradený do práce, ale aj na organizátora dobrovoľných aktivít a podobne. To, čo je novinkou v tomto zákone, je celá oblasť zásad prevencie pre bezpečnosť a ochranu zdravia pri práci, ďalej všeobecné a špecifické povinnosti zamestnávateľov v tejto oblasti vrátane oboznamovania, informovania zamestnancov, ďalej kontrolná činnosť zamestnávateľa a ďalej povinnosti zamestnávateľa v súvislosti so vznikom pracovného úrazu a choroby z povolania. To, čo je ďalej vo vládnom návrhu nové z hľadiska preventívnych a ochranných služieb vrátane pracovnej, zdravotnej služby, je implantácia odbornej spôsobilosti bezpečnostného technika a autorizovaného bezpečnostného technika, ktorí majú byť odbornými poradnými orgánmi zamestnávateľa pri bezpečnosti a ochrane zdravia pri práci. Súčasťou zákona sú aj podmienky na vydávanie a odoberanie oprávnení, osvedčení a preukazov na vykonávanie vybraných činností a taktiež oprávnenie na vykonávanie výchovy a vzdelávania v oblasti ochrany práce. Podstatná zmena - zákon vytvára predpoklady potrebné na transformáciu právnej formy organizácie technická inšpekcia z príspevkovej na akciovú spoločnosť. Následne s touto úpravou sa novelizuje zákon č. 455/1991 o živnostenskom podnikaní a zákon Národnej rady č. 145/1995 o správnych poplatkoch a Zákonník práce. Ďakujem za pozornosť.
Pčolinský, Peter, podpredseda NR SR (2022-12-02):
Ďakujem pekne. Faktická poznámka, pani poslankyňa Zita Pleštinská.
Grendel, Gábor, poslanec NR SR (2023-12-20):
Teraz neviem, či, pán predseda, išlo z vašej strany o faktickú poznámku a či na ňu teda môžem vôbec reagovať. To, čo sa stalo pánovi Galkovi, sa mi nemôže stať, lebo, viete, ešte máme stále príležitosť sa prihlásiť do ústnej rozpravy, ak nejakým nedemokratickým spôsobom, samozrejme, nezrušíte rozpravu k štátnemu rozpočtu, to je prvá vec. K pánovi poslancovi z HLAS-u pravdepodobne, áno, videli sme v uliciach Bratislavy, Banskej Bystrice, Košíc, Nitry, Trnavy, ako sa na nás ľudia hnevajú. Videli sme. Videli sme, pán poslanec. No a na záver chcem už len povedať jednu vec. Budeme tu strašení rozpočtovým provizóriom, ale pre Slovensko spôsobí oveľa väčšie škody zrušenie špeciálnej prokuratúry a zníženie trestov za korupciu a trestné činy ekonomické ako pár týždňov rozpočtového provizória. To je skutočná hrozba pre Slovensko, nie rozpočtové provizórium. (Potlesk.)
Prostredník, Ondrej, poslanec NR SR (2024-01-08):
Ďakujem, pán predsedajúci. Pán kolega, hovorili ste aj o absurdnostiach tohto predkladaného návrhu a skutočne vládna koalícia týmto skráteným legislatívnym konaním koná absurdne, pretože podľa mňa podkopáva dva z tých troch pilierov, ktoré pri svojom programovom vyhlásení avizoval premiér Fico, a to je pokoj a bezpečnosť v spoločnosti. Prečo si to myslím? Trest a skutok, zločin, musia byť v nejakej rovnováhe. Na tom je založený zmier v spoločnosti, na tom je založená dôvera spoločnosti v spravodlivosť. Ak trest nie je primeraný zločinu, tak spoločnosť stráca dôveru v systém spravodlivosti. A tá rovnováha trestu a zločinu sa vyvíjala v dejinách ľudskej spoločnosti od čias, kedy vlastne poškodený sám vykonával trest a často vlastne ten trest presiahol ten spáchaný skutok, až po ten známy princíp oko za oko, zub za zub, kedy sa jasne hovorí, že to, čo sa poškodilo, to sa môže vlastne aj tomu páchateľovi opäť vziať, no a postupne sa, áno, humanizuje ten vzťah zločinu a trestu. Ale vždy musí byť zachovaná nejaká zdravá miera rovnováhy a ja sa obávam, že to, čo tu narýchlo chce koalícia pretlačiť, skutočne ohrozuje dôveru našej spoločnosti v systém spravodlivosti, ak vychyľuje rovnováhu trestu vo vzťahu k skutkom, k zločinom.
Laššáková, Jana, podpredsedníčka NR SR (2014-11-08):
Pán poslanec Blanár, nech sa páči.
Paška, Pavol, predseda NR SR (2014-04-01):
(Hlasovanie.) 135 prítomných, 28 za, 70 proti, 32 sa zdržalo, 5 nehlasovali. Tento procedurálny návrh sme neschválili.
Laššáková, Jana, podpredsedníčka NR SR (2015-05-28):
Pán poslanec, chcete doplňujúcu otázku? Áno. Poprosím vás, zapnite pána poslanca. Máte na to dve minúty.
Figeľ, Ján, podpredseda NR SR (2015-03-18):
Ďakujem pekne. Na vystúpenie pani navrhovateľky sú dve faktické poznámky. Nech sa páči, Martin Fronc.
Bugár Béla, podpredseda NR SR (2017-09-14):
Nech sa páči, prezentujme sa a hlasujme o tomto návrhu. (Hlasovanie.) Prítomných 135 poslancov, za 55, proti 39, zdržalo sa 39 poslancov, 2 nehlasovali. Návrh nebol schválený. Vážené panie poslankyne, páni poslanci, na dnes sme skončili hlasovanie, teraz pristúpime k ďalším bodom, a to, prvé čítanie o návrhu poslancov Národnej rady... Jaj, pardon, procedurálne návrhy, máte pravdu. Pán poslanec Grendel, nech sa páči.
Hort, Milan, podpredseda NR SR (2011-06-30):
Ďakujem pekne. Pýtam sa pána poslanca, či chce položiť doplňujúcu otázku. Nie. Pristúpime k otázke číslo dve, ktorá je adresovaná pani premiérke, a je to otázka od pána poslanca Petra Markoviča a znie: „Vážená pani premiérka, ktoré opatrenia vlády Slovenskej republiky považujete po roku vládnutia za najdôležitejšie a s pozitívnym dosahom na Slovenskú republiku?“ Nech sa páči.
Lackovič, Marek, poslanec NR SR (2024-04-17):
Ďakujem pekne, pán predsedajúci. Pán poslanec Dostál nám to pripomenul a my sme na to, alebo ja som na to skoro zabudol, že veď my tu predsa od 13. marca máme novú radu pre regionálny rozvoj, ktorá nahradila radu pre politiku súdržnosti, viesť ju má pán minister investícií Richard Raši a ten hovorí, že jeden z cieľov je dialóg so samosprávami. A tak ako ste dodali, Michal Kaliňák povedal, že rada bude sitom pre všetky rozhodnutia, a my dnes nevieme, alebo skôr tušíme, že tá odpoveď bude zlá, alebo odpoveď bude taká, že táto rada sa ani len omylom nedotkla tohto veľmi dôležitého návrhu, ktorý má naozaj významný vplyv negatívny na všetky samosprávy na Slovensku. Otázka je potom, načo zriaďujeme pompézne, s veľkým pátosom nové rady, ktoré na konci dňa nemáme ani tú slušnosť prizvať k rokovaciemu stolu a baviť sa potom s nimi o novelizácii cestného zákona. Neuveriteľné a nepochopiteľné pre mňa. Ďakujem pekne.
Grendel, Gábor, podpredseda NR SR (2020-09-22):
Vážené panie poslankyne, vážení páni poslanci, otváram štvrtý rokovací deň 12. schôdze Národnej rady Slovenskej republiky. Na dnešnom rokovacom dni o ospravedlnenie požiadali pani poslankyňa Vladimíra Marcinková a pani poslankyňa Jarmila Vaňová. O ospravedlnenie neúčasti z dôvodu práceneschopnosti požiadal pán poslanec Jozef Hlinka. Pokračovať budeme v prerušenej zlúčenej rozprave v prvom čítaní o troch poslaneckých návrhoch na vydanie zákona, ktorým sa mení a dopĺňa zákon č. 241/1993 Z. z. o štátnych sviatkoch, dňoch pracovného pokoja a pamätných dňoch, sú to tlače 222, 224 a 229. Prosím niektorého z navrhovateľov, aby zaujal miesto určené pre navrhovateľov, takže buď pani poslankyňu Záborskú, alebo pani poslankyňu Remiášovú, alebo pána poslanca Osuského a niektorého takisto zo spravodajcov z výboru pre kultúru a médiá, teda buď pána poslanca Haláka, pána poslanca Pročka alebo pána poslanca Potockého, aby zaujal miesto určené pre spravodajcov. Do rozpravy sa písomne prihlásil pán poslanec Dostál za klub SAS, ktorému... (reakcia z pléna), áno, ktorý je jedným z navrhovateľov. A zároveň teda je prihlásený do rozpravy. Takže nech sa páči, pán poslanec, máte slovo. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 222, a o návrhu poslancov Národnej rady Slovenskej republiky Anny Remiášovej, Milana Vetráka, Jaromíra Šíbla, Moniky Kozelovej a Gábora Grendela na vydanie zákona, ktorým sa dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 224, a o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 229.)
Laurenčík, Milan, podpredseda NR SR (2021-06-17):
Na faktickú poznámku bude reagovať pán poslanec Marek Kotleba.
Figeľ, Ján, podpredseda NR SR (2012-06-27):
Vážení páni poslanci, rád by som zahájil popoludňajšie rokovanie schôdze, ale, ako vidíte, čakáme na predkladateľa zákona, na podpredsedu vlády a ministra financií. Ak je niekde nablízku, prípadne ma aj počuje, Peter Kažimír sa hľadá. Ďakujem pekne, pán predseda. Neviem, kto bol za to vinný, ale... Takže, ctené panie poslankyne, páni poslanci, pokračujeme v popoludňajšom rokovaní šiesteho dňa 3. schôdze prvým čítaním o vládnom návrhu zákona o Európskom mechanizme pre stabilitu a o doplnení niektorých zákonov , o ktorom rokujeme v skrátenom legislatívnom konaní. Vládny návrh zákona má tlač 85, návrh na jeho pridelenie na prerokovanie výborom je v rozhodnutí predsedu č. 71. Poprosím teda podpredsedu vlády a ministra financií Petra Kažimíra, aby sa ujal slova a návrh uviedol.
Kotleba, Marian, poslanec NR SR (2021-09-30):
Ďakujem za slovo. Pán poslanec Baránik, začnem tým, že vám pripomeniem, že súčasný generálny prokurátor JUDr. Žilinka je generálnym prokurátorom zvoleným vládnom väčšinou. A teraz, pán poslanec Baránik, ja som celkom nerozumel, tým, čím ste začali. Povedali ste, že jedinou zmenou, ktorú súčasný generálny prokurátor priniesol, bolo, že sa stíhajú všetci mafiáni bez ohľadu na politickú príslušnosť. Veď ale to je predsa to najväčšie víťazstvo! Veď čo je, čo je na tom zlé?! Veď, veď, čo viac si môžme od nestranného, nezaujatého a politicky neovládaného generálneho prokurátora sľubovať, ako to, že začne stíhať všetkých mafiánov, alebo ako vy hovoríte, gaunerov, bez ohľadu na to, ku ktorej strane alebo ku ktorému politikovi, alebo nejakej celebrite sú nejakí blízki. Veď predsa to, to sme chceli, nie? To sme chceli a všetci ľudia, ktorí... alebo všetci poslanci, ktorí volili JUDr. Žilinku, tak to aj od neho očakávali. A dnes vy to skonštatujete, že to presne Žilinka robí, a ja sa pýtam, že čo je na tom zlé. Že čo je na tom zlé, že robí všetko štýlom padni, komu pani, bez ohľadu na politický dres? Takže to som celkom nepochopil, pán Baránik. Možnože ste sa len trošku tak nech... nechtiac priznali, že to je to, čo vám vadí, že to je to, čo vám vadí, a vidíme... a vidíme, že keď sú vašej strane blízki ľudia zapojení do drogového biznisu, tak Špecializovaný trestný súd ich púšťa z väzby ako nič. A samotná správa o činnosti, pán poslanec Baránik, ja som čítal celú tú správu o činnosti a čítal som aj celú správu o činnosti Úradu špeciálnej prokuratúry. A čuduj sa svete, pán Baránik, niektoré pasáže sú v týchto správach úplne totožné. Do písmenka totožné. Čiže podľa vašej logiky by to malo znamenať, že aj správa o činnosti ÚŠP je zlá, resp. osoba špeciálneho prokurátora sú zlé. Povedzte, prosím, na to svoj názor. Ďakujem pekne.
Luščíková, Darina, poslankyňa NR SR (2024-01-10):
Ďakujem za slovo. Števo, ďakujem ti za tvoj príspevok, v ktorom si vysvetlil, aké hospodárske škody, aké ekonomické dopady náš čakajú a znejú naozaj hrozivo, ak bude prijatá novela Trestného zákona. Paradoxom je, že v dôvodovej správe sa predkladatelia zákona odvolávajú aj na hospodárske škody, ktoré nám hrozia, ak nebude prijatá zmena Trestného zákona, tzv. promafiánskeho balíčka, v skrátenom legislatívnom konaní. Hospodárske škody boli dokonca jedným z dôvodov skráteného legislatívneho konania, ktorým sa koalícia oháňa a dokonca to obhajoval aj vo svojom príspevku minister spravodlivosti pán Susko. To je ale presné videnie sveta vládnou koalíciou. Alternatívna pravda, ktorú podsúvajú svojím voličom. Chcú presvedčiť verejnosť, že najväčší problém Európskej únie je to, že sme neaplikovali nejaké smernice a nezjednotili sme právo. To, že vyslovene predstavitelia európskych inštitúcií hovoria úplne nahlas a verejne, že Slovensko reálne môže prísť o dotácie z Európskej únie, ak bude prijatý Trestný zákon v navrhovanej podobe, si absolútne nevšímajú. A pritom práve dotácie Európskej únie sa, na tieto dotácie sa práve v mnohom koalícia spolieha. Celý rozvoj regiónov koalícia vo svojom programovom vyhlásení aj v rozpočte postavila na európskych peniazoch. Celé plánované ministerstvo cestovného ruchu koalícia postavila na delení eurofondov, ale tieto peniaze nie sú také isté a nevytiahnu to ani investori, ktorí sa, ako si, Števo, poznamenal, nebudú na Slovensko hrnúť. Je smutné, že najviac dôsledkami týchto činov prijatia tohto zákona budú trpieť voliči vládnej koalície, pretože to sú tí, ktorí sú odkázaní na tieto peniaze z Európskej únie na to, aby nastal rozvoj regiónov a aby... (Prerušenie vystúpenia časomerom.)
Figeľ, Ján, podpredseda NR SR (2012-11-28):
S ďalšou faktickou, pani poslankyňa Vaľová.
P. Hrušovský, predseda NR SR: (2004-10-26):
(Hlasovanie.) 136 prítomných, 55 za, 46 proti, 35 sa zdržalo. Neschválili sme návrh.
I. Varga, poslanec: (2009-02-11):
Predmetný vládny návrh bol doručený do Národnej rady poslancom s tým, že vláda požiadala o prerokovanie tohto návrhu prostredníctvom skráteného legislatívneho konania. Predseda Národnej rady zaradil tento návrh na rokovanie tejto schôdze. Ako spravodajca Národnej rady určený výborom pre financie, rozpočet a menu zastávam stanovisko, že vládny návrh zákona splnil všetky náležitosti v zmysle rokovacieho poriadku. Predložený návrh zákona vychádza z navrhovaných opatrení vlády na elimináciu dopadov hospodárskej krízy na Slovenskú republiku, preto jeho prijatie bude mať pozitívny vplyv na podnikateľské prostredie. Pán predseda, prosím, otvorte rozpravu.
Miškov, Juraj, minister hospodárstva a výstavby SR (2010-10-21):
Pani poslankyňa, plne s vami súhlasím. Ochrana životného prostredia a ochrana bezpečnosti životov občanov, ich majetku je našou prvoradou prioritou. Ale ja by som veľmi nerád predbiehal, lebo v súčasti naozaj ministerstvo hospodárstva nedisponuje touto informáciou, ktorou disponujete vy, a preto to považujem v tejto chvíli zatiaľ iba za špekuláciu. Ďakujem. (Potlesk.)
Šimečka, Michal, podpredseda NR SR (2023-12-20):
Ďakujem pekne. Pán poslanec Dostál.
Laššáková, Jana, podpredsedníčka NR SR (2013-02-08):
Pán poslanec Matovič, nech sa páči.
V. Veteška, podpredseda NR SR: (2004-06-16):
Pekný večer prajem. (Prerušenie rokovania o 19.00 hodine.)
Kollár, Boris, predseda NR SR (2020-09-22):
Prosím, prezentujme sa a hlasujeme. (Hlasovanie.) Prítomných 144 poslancov, za 138, proti žiadny, zdržali sa 5, nehlasoval 1. Konštatujem, že sme tento návrh schválili. Pristúpime k hlasovaniu o bode 40 programu. Je to prvé čítanie o návrhu poslancov Heráka a Drábikovej na vydanie zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí (tlač 217). Dávam slovo spravodajkyni, ktorú určil navrhnutý gestorský výbor pre sociálne veci, poslankyni Petre Krištúfkovej, aby hlasovanie uviedla. (Hlasovanie o návrhu poslancov Národnej rady Slovenskej republiky Jána Heráka a Lucie Drábikovej na vydanie zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov , tlač 217.)
B. Bugár, podpredseda NR SR: (2003-02-27):
Mali by sme teraz pristúpiť k hlasovaniu, ale pýtam sa, keďže pán minister a pán podpredseda vlády má ešte jeden bod, či by sme nemohli hlasovať o tomto prerokovanom návrhu, teda informácii naraz. (Súhlasná reakcia pléna.) Ďakujem pekne. Takže ďakujem, pán spravodajca. A teraz pristúpime k druhému a tretiemu čítaniu o návrhu na vyslovenie súhlasu Národnej rady Slovenskej republiky s Európskou dohodou vzťahujúcou sa na osoby zúčastňujúce sa konania pred Európskym súdom pre ľudské práva . Návrh vlády ste dostali ako tlač 137. Spoločnú správu máte v tlači 137a. Návrh vlády odôvodní podpredseda vlády a minister spravodlivosti Slovenskej republiky Daniel Lipšic. Pán minister, nech sa páči.
Blanár, Juraj, podpredseda NR SR (2023-06-21):
Ďakujem za všetky faktické poznámky. Pán kolega Viskupič, ja rozumiem, že sa snažíte obhajovať svoje stanovisko, je to prirodzené. Avšak neobstojí, ak vy budete sa snažiť vytvárať dojem, že Rakúsko nemusí nič robiť a všetko je v poriadku a my musíme niečo urobiť, lebo je niečo v neporiadku. Ešte raz dávam do pozornosti, priemer inflácie potravinovej v eurozóne je 15 %, on sa posúva, ja teraz používam nejaké číslo, ktoré už má svoju, svoju časovú os, u nás je 30 %. Rakúsko je v eurozóne. A to, jednoducho niečo tu nehrá. Ďalšia vec, ktorú kvitujem, a spomenul to aj pán Karahuta, lebo to správne uviedol, my máme rozdielne napríklad podpory z Európskej únie pre poľnohospodárov a prvovýrobcov v porovnaní s krajinami, ktoré sú tradičné. Je to aj dôsledok vyjednávacej pozície ešte za pána Figeľa, keď sme vstupovali do Európskej únie, kde naši poľnohospodári dostali nižšiu podporu, čo bolo podľa môjho názoru zlé a nemalo to tak byť. A títo poľnohospodári produkujú dnes tie potraviny, ktoré sú základné. Mlieko, mäso, chleba, a to tie produkty tu sú. A oni majú s tým problém. Preto prichádzame s nadväzujúcim zákonom, ktorý predstavuje pán kolega Richter. Čiže neobstoja tie vaše argumenty. Ja si myslím, že to, čo sme predložili, je aj pre vás prijateľné, pretože nehovorí o tom, akým spôsobom bude regulovaná cena, ale hovorí o tom, že ministerstvo financií má s tým prísť a my mu to dávame obligatórne, aby to teraz urobilo, lebo zatiaľ je to tam fakultatívne a oni nič nerobia. Tak počkajme si, na čo, s čím prídu. A keď prídu s niečím, čo sa vám nebude páčiť, tak možno to môžete kritizovať, ale nechajme im ten priestor, aby to zanalyzovali, aby povedali slovenskej verejnosti, aká je... (Prerušenie vystúpenia časomerom.)
M. Kondrót, poslanec: (2005-10-28):
Pán predseda, dajte, prosím, hlasovať spoločne o bodoch 1 až 14 spoločnej správy s odporúčaním gestorského výboru schváliť ich.
Laššáková, Jana, podpredsedníčka NR SR (2013-02-05):
Pán poslanec Raši, nech sa páči.
Gašpar, Tibor, poslanec NR SR (2024-02-08):
Hlasujeme o bode 75 pozmeňujúceho návrhu poslanca Galka.
Z. Kramplová, ministerka pôdohospodárstva SR: (2008-02-13):
Cieľom navrhovaného zákona je doplniť povinnosť pre pestovateľov geneticky modifikovaných rastlín písomne informovať užívateľov okolitých pozemkov, ktoré sa nachádzajú v minimálnej izolačnej vzdialenosti, o zámere pestovať geneticky modifikované rastliny a doplniť povinnosť pre ÚKSUP poskytnúť ministerstvu poľnohospodárstva, informácie o pestovaní geneticky modifikovaných rastlín, ktoré ich bude po získaní zverejňovať na svojej internetovej stránke. Návrh zákona nebude mať dopad na štátny rozpočet, rozpočty obcí a rozpočty vyšších územných celkov ani na zamestnanosť a životné prostredie. Predpokladá sa pozitívny vplyv navrhovaného zákona na podnikateľské prostredie. Návrh zákona prerokovala a schválila vláda 17. októbra, prešiel čítaním v jednotlivých výboroch a požiadam vás, vážení páni poslanci a panie poslankyne, o podporu tohto zákona, len ešte dodám jednu informáciu, že kým v minulom roku sa v Slovenskej republike pestovali geneticky modifikované rastliny, konkrétne kukurica na rozlohe asi 930 ha, v tomto roku sa predpokladá, že sa bude pestovať asi na 2 500 ha. Ďakujem za pozornosť.
Vaňová, Jarmila, poslankyňa NR SR (2020-05-14):
Vážený pán predseda, vážené pani poslankyne, vážení páni poslanci, vážená pani komisárka, dovoľte mi, aby som z poverenia gestorského Výboru Národnej rady Slovenskej republiky pre ľudské práva a národnostné menšiny predložila spoločnú správu o prerokovaní predmetného materiálu vo výboroch. V súlade s rozhodnutím predsedu Národnej rady č. 42 z 3. apríla 2020 správu o činnosti komisárky pre deti (tlač 19) prerokovali nasledovné výbory: výbor sociálne veci a výbor pre ľudské práva a národnostné menšiny. Výbor sociálne veci vo svojom uznesení č. 27 vyjadril znepokojenie nad prácou Úradu komisárky pre deti a odporúčal Národnej rade zobrať správu na vedomie. Výbor pre ľudské práva a národnostné menšiny vo svojom uznesení č. 14 vyslovil dôvodnú obavu z nenaplnenia všetkých cieľov a úloh, ktoré spadajú do kompetencie komisárky pre deti. Odporúčal Národnej rade zobrať správu na vedomie a uzniesť sa na tom, že orgány Národnej rady budú venovať náležitú pozornosť podnetom, ktoré upozorňujú na nedostatky v činnosti komisárky pre deti Viery Tomanovej. Gestorský výbor na základe uznesení uvedených výborov navrhuje Národnej rade prijať uznesenie v znení uvedeného v prílohe k spoločnej správe výborov (tlač 19a). Návrh uznesenia znie: „Národná rada a) berie na vedomie správu o činnosti komisára pre deti za rok 2019, b) poveruje Výbor Národnej rady Slovenskej republiky pre ľudské práva a národnostné menšiny venovať náležitú pozornosť podnetom, ktoré upozorňujú na nedostatky v činnosti komisárky pre deti Viery Tomanovej.“ Spoločná správa bola schválená uznesením gestorského výboru č. 20. Pán predseda, otvorte, prosím, rozpravu.
Kondrót, Maroš, poslanec NR SR (2015-12-09):
Ďakujem pekne, pán predsedajúci. Vážené kolegyne, kolegovia, dovoľte mi predložiť pozmeňujúci návrh poslanca Maroša Kondróta k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a ktorým sa menia a dopĺňajú niektoré zákony (tlač 1684). Za čl. IV sa vkladá nový čl. V, ktorý znie: „Čl. V Zákon č. 343/2015 Z. z. o verejnom obstarávaní a o zmene a doplnení niektorých zákonov sa dopĺňa takto: V § 8 sa za odsek 3 vkladá nový odsek 4, ktorý znie: „(4) Povinnosti podľa odseku 2 sa nevzťahujú na osobu, ktorá nie je verejný obstarávateľ ani obstarávateľ a ktorá získala finančné prostriedky na dodanie tovaru, na uskutočnenie stavebných prác alebo na poskytnutie služieb podľa osobitného zákona.29a)“.“ Doterajší odsek 4 sa označuje ako odsek 5. Poznámka pod čiarou k odkazu 29a) znie: „29a) Zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov.“ Tento článok nadobúda účinnosť dňom 18. apríla 2016, čo sa premietne do ustanovenia o účinnosti. Nasledujúci článok sa primerane prečísluje. Odôvodnenie: Cieľom návrhu je zachovanie doterajšieho stavu posudzovania okruhu osôb, na ktoré sa nevzťahuje § 8 ods. 2, v doterajšom zákone o verejnom obstarávaní je to § 7 ods. 2. Pre investorov, tak domácich, ako aj zahraničných, ktorí na základe zákona č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov prijímajú finančné prostriedky na obstaranie dlhodobého hmotného a nehmotného majetku a prejdú náročným administratívnym procesom schválenia investičnej pomoci, je neprimerané požadovať dodržiavanie prísne formálnych postupov zákona o verejnom obstarávaní, a to predovšetkým z hľadiska ich časovej a procesnej náročnosti. Poskytnutie štátnej pomoci z predmetnej schémy nie je nárokovateľné a schválené sú len tie zámery, ktoré po dôkladnom skrutíniu presvedčia poskytovateľa pomoci o ich životaschopnosti, efektívnosti a význame pre slovenské národné hospodárstvo. Vzhľadom na prísne kritériá preverovania oprávnených nákladov a obmedzenú výšku štátnej pomoci je v záujme prijímateľov takejto pomoci vynakladať poskytnuté finančné prostriedky efektívne aj bez dodatočných formálnych povinností materializovaných v prísne formálnej úprave zákona o verejnom obstarávaní. Ďakujem. Pán predsedajúci, skončil som.
Glváč, Martin, podpredseda NR SR (2017-10-12):
Ďakujem. Pani poslankyňa, chcete položiť doplňujúcu otázku? Nie je tomu tak. Druhá otázka je od poslankyne Eriky Jurinovej a znie: „Pán premiér, je podľa vás odmena vo výške 17,6 mil. eur pre advokátsku kanceláriu JUDr. Radomíra Bžána adekvátna v porovnaní so sporom kvôli argentínskym dlhopisom, kde bolo v hre približne 10 mld. eur, pričom spor trval až 5 rokov a Argentínu stáli právne služby 8 mil. eur?“
Bagačka, Michal, poslanec NR SR (2013-02-12):
Ďakujem za slovo. Pán predseda, prosím, aby ste dali hlasovať o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 25/2006 Z. z. o verejnej obstarávaní a o zmene a doplnení niektorých zákonov v znení neskorších predpisov.
Bagačka, Michal, poslanec NR SR (2018-02-06):
O bode 15 spoločnej správy nebudeme hlasovať, nakoľko bol schválený bod 3 spoločnej správy. Pán predsedajúci, keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Bugár, Béla, podpredseda NR SR (2017-11-29):
Nech sa páči, prezentujme sa a hlasujme o tomto návrhu. (Hlasovanie.) Prítomných 137, za 135, 1 proti, 1 sa zdržal. Konštatujem, že návrh sme odsúhlasili. Teraz budeme hlasovať o bode 17 programu, a to je prvé čítanie o vládnom návrhu zákona, ktorým sa mení a dopĺňa zákon č. 4/2001 Z. z. o Zbore väzenskej a justičnej stráže (tlač 750). Pani poslankyňa Laššáková, nech sa páči. (Hlasovanie o vládnom návrhu zákona, ktorým sa mení a dopĺňa zákon č. 4/2001 Z. z. o Zbore väzenskej a justičnej stráže v znení neskorších predpisov , tlač 750.)
Brocka, Július, poslanec NR SR (2011-07-12):
Dajte, prosím, hlasovať o návrhu, ktorý predniesol v rozprave pán poslanec Kvasnička.
B. Bugár, podpredseda NR SR: (2004-09-07):
Budeme pokračovať prvým čítaním o vládnom návrhu zákona o správcoch a o zmene a doplnení niektorých predpisov (tlač 836). Pán podpredseda, nech sa páči, znovu máte slovo.
Podmanický, Ján, poslanec NR SR (2017-06-20):
Nadnes už stačilo.
Sulík, Richard, predseda NR SR (2010-07-08):
Ďakujem. Poprosím pani Zmajkovičovú.
P. Hrušovský, predseda NR SR: (2005-12-07):
(Hlasovanie.) 131 prítomných, 83 za, 29 proti, 17 sa zdržalo, 2 nehlasovali. Návrh sme schválili. Pristúpime k tretiemu čítaniu o vládnom návrhu zákona o stavebnom sporení. Otváram rozpravu. Vyhlasujem ju za skončenú, keďže sa nehlási z pánov poslancov do rozpravy nikto. Pristúpime teda k hlasovaniu o návrhu zákona ako o celku so schválenými pozmeňujúcimi návrhmi. Gestorský výbor ho odporúča... V. Horák, poslanec: Schváliť.
Šeliga, Juraj, poslanec NR SR (2021-12-02):
Pani ministerka, ja rozumiem, že vy zastupujete ministra vnútra v tejto situácii, tak mi odpustite, že na vás bude asi adresované moje mierne rozhorčenie. Pretože ja som sa to pýtal ministra vnútra preto, že sa to nemôžem pýtať policajného prezidenta, lebo tak je nastavený rokovaní poriadok. A pri všetkej úcte k vám, keďže vy ste boli len poverená zastupovaním, to, čo ste prečítali, je vata. Policajný zbor Slovenskej republiky nerobí dokopy nič. Nič a to podľa mňa, a mám aj na vás otázku s tým, aj vy ako dáma a ako ministerka kultúry, ktorá vníma to verejné prostredie, s tým bude súhlasiť. Pán Hamran chodí po médiách a hovorí, že ide bojovať proti temným silám. Tak ja hovorím, že tie temné sily sú za dverami panelákov, kde muž mláti svoju ženu a deti. A my s týmto po roku a pol nerobíme nič, dokopy nič a tvárime sa, že to vlastne nie je problém, lebo nejaký pán úradník alebo pani úradníčka napíšu A4-ku, ako strašná prevencia sa deje na ministerstve vnútra, resp. aby som nekritizoval ministra vnútra, na Policajnom prezídiu. Prepáčte mi, keď vás mláti manžel, vy sa máte ísť pozrieť na stránku ministerstva vnútra s tým, že tu nájdem nejaký preventívny leták? Mnoho ľudí hovorí, že sme v 21. storočí, akí máme byť moderní. Myslím si, že v tomto naša spoločnosť brutálne zlyháva. Vy my neviete odpovedať, lebo ste ministerka kultúry, na niektoré ďalšie technické veci. Ale chcem sa vás opýtať ako ministerky kultúry, či naozaj máte pocit, že v tom mediálnom priestore robíme dosť na to, aby sme pomáhali prevencii proti domácemu násiliu a týraniu žien. Ďakujem pekne.
Klus, Martin, poslanec NR SR (2018-05-15):
... akým spôsobom Sovietska armáda obsadzovala pobaltské krajiny, našich súčasných spojencov zo Severoatlantickej aliancie. Aj toto sú dôležité fakty, ktoré predchádzali územia oslobodeniu územia Československa. A ešte jedna dôležitá vec, ktorú si spomenula. Áno, agentúra, to bola možno trošku diplomatická chyba, ktorú sme urobili, a verím, že sa nebude opakovať. Okrem pracovnej agentúry, ktorú si spomínala v rámci Európskej únie, o ktorú by sme mali uchádzať, a kde už, verím, že naše šance budú výrazne vyššie, sa spomínala aj nová agentúra súvisiaca s kyberbezpečnosťou, ktorá obzvlášť pre tento priestor je mimoriadne dôležitá a verím, že Slovenská republika by ju potrebovala ako soľ. Ďakujem pekne.
Poliačik, Martin, poslanec NR SR (2014-01-30):
No, pán Muňko, Kotlebu už nie je potrebné mať v tomto parlamente, lebo otvorený rasista práve dorozprával. To bolo najhnusnejšie rasistické vyjadrenie názoru, aké som počul za celý čas, čo sedím v tejto snemovni, a to aj keď zarátam vyjadrenia predstaviteľov SNS, ktorí tu sedeli predtým. Hovoriť o celom jednom etniku a obviňovať ho zo sofistikovaného ich páchania kriminality, tak to je, nehnevajte sa, naozaj slovník, za ktorý by sa akýkoľvek skín na ulici nemusel hanbiť. To, čo ste tu teraz predviedli, keby ste neboli chránený poslaneckou imunitou, je na paragraf. Toto by bolo na trestné stíhanie. A hovoríte to vy, ktorý ste ešte za svojho prvého pôsobenia v Sociálnej poisťovni. Riaditeľ Sociálnej poisťovne sa postaví pred celé Slovensko a bude tu rozdeľovať ľudí na slušných a Rómov? Vám nie je hanba? Toto je slovník tridsiateho deviateho roku v Nemecku. Tu už akože sa nebavíme o fazuľkách, tu už sa bavíme o tom, že vy ste si dovolili občanov Slovenska, rovnoprávnych so všetkými ostatnými, všetkých hodiť do jedného vreca a nazvať ich kriminálnikmi. To je čistá hanba. A to ste vy, ktorý ste zabránili občanom na Slovensku doplatiť si svoje podlžnosti voči Sociálnej poisťovni ešte za vášho prvého pôsobenia a predali ste záväzky týchto ľudí tretím osobám, ktorí už nikdy neboli schopní si doplatiť záväzky voči Sociálnej poisťovni. A ukáže sa im to na dôchodkoch, ukáže sa im to na akýchkoľvek peniazoch, ktoré by od štátu mali dostávať. To ste vy, ktorý má uzavreté, zabetónované zmluvy na letenky s Národnou radou, na ktorých prerába celý štát? Že vám nie je hanba? Choďte domov a už nikdy sa sem nevráťte.
Bugár, Béla, podpredseda NR SR (2018-09-19):
Na vystúpenie poslanca ako jediný pán poslanec Galek bude reagovať s faktickou.
Šimečka, Michal, podpredseda NR SR (2024-02-15):
Ďakujem veľmi pekne a otváram všeobecnú rozpravu. Do rozpravy sa prihlásili traja, dve poslankyne a jeden poslanec. A ako prvá za klub PS vystúpi pani poslankyňa Jaurová. Prosím, máte slovo.
P. Paška, predseda NR SR: (2010-02-11):
(Hlasovanie.) 124 prítomných, 48 za, 3 proti, 72 sa zdržalo, 1 nehlasoval. Návrh sme neschválili.
Zmajkovičová, Renáta, podpredsedníčka NR SR (2013-05-29):
Ďakujem. Dávam slovo spravodajcovi, ktorého určil navrhnutý gestorský výbor, výbor pre verejnú správu a regionálny rozvoj, poslancovi Tiborovi Glendovi. Nech sa páči.
B. Bugár, poslanec: (2007-04-13):
No a chcem vás upozorniť aj na ďalšiu vec, ja si nemyslím, že zasadnutie Národnej rady Slovenskej republiky je možné pretransformovať na zjazd Komunistickej strany. (Potlesk.)
Žiak, Miroslav, poslanec NR SR (2021-06-24):
Pán Kuffa, hanbite sa, takto klamať, verejne klamať. Takže potvrdzujem slová poslankyne Cigánikovej, vedľa ktorej som stál (ruch v sále), označiť, označiť ženu za mužatku je vrcholne nemiestne. (Reakcie z pléna.)
Glváč, Martin, podpredseda NR SR (2018-02-06):
Ďalšia v rozprave, pani poslankyňa Kiššová. Nech sa páči.
Bagačka, Michal, poslanec NR SR (2014-03-19):
Ďakujem za slovo, pán predseda. V rozprave vystúpil pán poslanec Mičovský. Nebol predložený žiadny pozmeňovací návrh. Prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
I. Mikloš, podpredseda vlády a minister financií SR: (2003-06-26):
Čo sa týka nižších sadzieb, neodporúčam schvaľovať nižšie sadzby, ako sú tie, ktoré sú navrhované, ale odporúčam súhlasiť s pozmeňujúcim návrhom gestorského výboru, a preto ma trochu prekvapilo stanovisko pána poslanca Šulaja, keďže je členom gestorského výboru a bol na tom rokovaní, tak zrejme si pamätá, alebo možno nepamätá, tak pripomeniem, že už na tom rokovaní gestorského výboru som za predkladateľa súhlasil s tým pozmeňujúcim návrhom, ktorý navrhuje zachovať proporciu pri zvýšení tejto spotrebnej dane, zachovať dnes existujúcu proporciu medzi veľkými a malými pivovarmi. Takže práve v tom je pozmeňujúci návrh gestorského výboru, s ktorým odporúčam Národnej rade súhlasiť. Takisto ako aj s návrhom na zmenu účinnosti nie od 1. 7., ale od 1. 8. tohto roka. Ďakujem pekne. Z. Martináková, podpredsedníčka NR SR: Pán spravodajca, chcete sa vyjadriť k rozprave? Nech sa páči. J. Hurban, poslanec: Ďakujem pekne. Len veľmi krátko. Pán poslanec Hanzel, stotožňujem sa so stanoviskom pána ministra, pretože to konštatovanie tam je veľmi všeobecné. Pokiaľ ide o návrh pána poslanca Kovarčíka, k tomu sa vyjadril takisto pán minister. Tam ide vlastne o úpravu dane z terajších gestorským výborom odporúčaných 50 a 37 na to, čo navrhuje pán poslanec Kovarčík, na 40 a 30. Pokiaľ ide o vystúpenie pána poslanca Šulaja, on vlastne urobil takú krátku bilanciu z hľadiska výroby, spotreby piva, výstavu piva za posledných niekoľko rokov. Z vecnej stránky, z hľadiska uvádzaných údajov viem sa s väčšinou toho, čo je tam uvedené, stotožniť. Nezaregistroval som žiaden pozmeňujúci a doplňujúci návrh. Chcem len skonštatovať, že gestorský výbor, ako to spomínal aj pán minister, sa stotožnil s pozmeňujúcim návrhom 50 pre veľké pivovary, 37 pre malé pivovary za 1 hektoliter a za 1° Plató. Azda len na osvieženie: z 12 prítomných 12 hlasovali za. Čiže to odporúčanie bolo viac-menej jednomyseľné. Toľko asi k rozprave. Hlasovať budeme zrejme zajtra. Z. Martináková, podpredsedníčka NR SR: Áno, pán poslanec, hlasovať o týchto zákonoch sa bude zajtra. Budeme pokračovať vládnym návrhom zákona, ktorým sa mení a dopĺňa zákon č. 239/2001 Z. z. o spotrebnej dani z minerálnych olejov v znení neskorších predpisov . Materiál máte ako tlač 265. Spoločnú správu výborov ako tlač 265a. Pán podpredseda vlády a minister financií, prosím, aby ste vládny návrh zákona v pléne odôvodnili.
Šeliga, Juraj, podpredseda NR SR (2021-01-14):
Ďakujem, pán poslanec. To bol posledný písomne prihlásený. Pýtam sa, či sa chce niekto prihlásiť ústne do rozpravy. Štyria. Uzatváram možnosť. V zmysle rokovacieho poriadku požiadal o slovo predseda Národnej rady, nech sa páči, pán predseda.
Bugár, Béla, podpredseda NR SR (2010-10-12):
Ďakujem. Otváram možnosť sa prihlásiť ústne do rozpravy. Pýtam sa, či sa hlási niekto. Pán poslanec Záhumenský. Končím možnosť sa prihlásiť ústne do rozpravy. Pán poslanec, chcem sa opýtať, či vám bude stačiť päť minút, alebo potom po hlasovaní. (Reakcia poslanca.) Dobre. Ďakujem pekne. Takže prerušujem rokovanie. A o piatej, teda o 17.00 hodine budeme hlasovať o prerokovaných bodoch dnešného programu. (Prestávka.) (Po prestávke.)
Gašpar, Tibor, poslanec NR SR (2024-02-08):
Budeme hlasovať o bode 197 druhého pozmeňujúceho návrhu poslanca Galka.
Laššáková, Jana, podpredsedníčka NR SR (2015-02-12):
Pán spravodajca,... (Reakcia z pléna.) Nedá sa reagovať na pána ministra, keď vystúpil v záverečnej reči. Pán spravodajca, chcete zaujať stanovisko? (Reakcia spravodajcu.) Nie. Prerušujem rokovanie o tomto bode programu. Teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 1353, návrh na jeho pridelenie na prerokovanie výborom je v rozhodnutí č. 1369. Opäť poprosím pána ministra zdravotníctva Viliama Čisláka, aby vládny návrh zákona uviedol. Nech sa páči, pán minister.
S. Kahanec, poslanec: (2005-05-11):
Chcem v prvom rade poďakovať sa, že žijem v dobe, keď je možnosť prejaviť v tejto snemovni slobodný názor. Bez postihovania. A chcel by som položiť aj rečnícku otázku. Ak by napríklad občania v niektorej krajine, či už referendom, alebo by sa krajina rozhodla, že neratifikuje túto európsku Ústavnú zmluvu, a napríklad je pred týmto rozhodnutím Francúzsko, potom by Francúzsko malo vystúpiť z Európskej únie? Nemá právo na svoj vlastný názor? Nemajú jeho občania právo vyjadriť iný názor, ako má niekto druhý? Myslím si, že kresťanskí demokrati sa po celý čas snažia rešpektovať aj Ústavu Slovenskej republiky, a keď táto snemovňa prijme európsku Ústavnú zmluvu, budú ju takisto rešpektovať. Sme zvyknutí, že keď sa prijmú určité veci, tak tieto veci na rozdiel od mnohých iných postojov rešpektujeme. Ďakujem pekne.
M. Číž, podpredseda NR SR: (2007-12-06):
(Hlasovanie.) Prítomných 139 poslancov, za návrh 71 poslancov, proti 47 poslancov, zdržalo sa 21 poslancov. Konštatujem, že tento návrh sme schválili.
R. Raši, minister zdravotníctva SR: (2009-03-10):
Cieľom navrhovaného právneho predpisu je odstránenie problémov vyplývajúcich z niektorých ustanovení zákona o posudzovaní a kontrole hluku vo vonkajšom prostredí a o zmene zákona Národnej rady o ochrane zdravia ľudí v znení neskorších predpisov na základe skúseností z bežnej praxe a tiež sa aktualizujú a upresňujú niektoré ustanovenia na základe zmien vykonaných v legislatíve v poslednom období. Uvedený právny predpis ukladá obci s najväčším počtom obyvateľov v aglomerácii vyhlásenej orgánom samosprávneho kraja povinnosť zabezpečiť vypracovanie strategických hlukových máp pre územie aglomerácie. Strategické hlukové mapy sú predovšetkým nástrojom miestnej samosprávy slúžiacim pri strategickom rozhodovaní v území. Financovanie ich vypracovania rezortným štátnym rozpočtom nie je bežné ani v ostatných európskych krajinách. Na základe vyššie uvedených skutočností navrhujeme ustanovenie § 11 zákona č. 2/2005 Z. z. vypustiť. Ustanovenie § 27 ods. 1 písm. b) zákona č. 355/2007 o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov ukladá fyzickým osobám podnikateľom a právnickým osobám prevádzkujúcim zdroje hluku, infrazvuku alebo vibrácií povinnosť zabezpečiť objektivizáciu a hodnotenie v časovom intervale raz za rok. Skúsenosti z praxe však vzhľadom na neúmerne vysoký počet zdrojov hluku v porovnaní s počtom držiteľov osvedčenia odbornej spôsobilosti na meranie hluku v životnom prostredí poukazujú na nesplniteľnosť takejto požiadavky. Vzhľadom na uvedené skutočnosti navrhujeme § 27 v ods. 1 tohto zákona upraviť. Navrhovaná právna úprava je v súlade s Ústavou Slovenskej republiky, s právnym poriadkom Slovenskej republiky a s medzinárodnými zmluvami. Vážený pán predseda, vážené panie poslankyne, vážení páni poslanci, obraciam sa na vás so žiadosťou o podporu predloženého návrhu zákona. Ďakujem.
Figeľ, Ján, podpredseda NR SR (2012-10-29):
Nech sa páči, pán poslanec Ivan Uhliarik.
Laššáková, Jana, podpredsedníčka NR SR (2014-12-12):
Vyhlasujem rozpravu v tomto bode za skončenú. Pán navrhovateľ chce zaujať stanovisko, nech sa páči, máte slovo.
Blanár, Juraj, podpredseda NR SR (2021-05-03):
Ďalší s faktickou poznámkou, pán poslanec Suja, nech sa páči.
Hort, Milan, podpredseda NR SR (2010-11-03):
S faktickými poznámkami na vystúpenie pána poslanca Buriana sa prihlásili pán poslanec Igor Matovič, ďalej Richard Sulík, Ondrej Dostál, Jozef Viskupič, Dušan Jarjabek, Stanislav Fořt. Celkom šesť poslancov. Uzatváram možnosť prihlásiť sa s faktickou poznámkou. Slovo má teraz pán poslanec Igor Matovič, nech sa páči.
P. Paška, predseda NR SR: (2010-02-04):
(Hlasovanie.) 136 prítomných, 133 za, 2 sa zdržali, 1 nehlasoval. Návrh sme schválili. Ešte vás poprosím, pán poslanec, o hlasovanie v prvom čítaní o návrhu poslancov Mariana Záhumenského, Miroslava Jureňu, Jozefa Ďuračku a Ľubomíra Petráka na vydanie zákona o neprimeraných podmienkach v obchodných vzťahoch. Je to tlač 1379. (Hlasovanie o n ávrhu poslancov Národnej rady Slovenskej republiky Mariana Záhumenského, Miroslava Jureňu, Jozefa Ďuračku a Ľubomíra Petráka na vydanie zákona o neprimeraných podmienkach v obchodných vzťahoch medzi odberateľom a dodávateľom tovaru, ktorým sú potraviny.)
Kollár, Boris, predseda NR SR (2022-03-22):
Ďakujem. Chce sa vyjadriť?
Kvorka, Ján, poslanec NR SR (2019-01-30):
Ďakujem za slovo, pán predseda. Vážené pani poslankyne, páni poslanci, Národná rada uznesením 1517 zo 4. decembra 2018 pridelila návrh poslancov Národnej rady na vydanie zákona o poskytnutí pomoci v poľnohospodárskej prvovýrobe (tlač 1218) na prerokovanie týmto výborom: ústavnoprávnemu výboru, výboru pre financie a rozpočet a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný poslanecký návrh zákona v lehote určenej uznesením Národnej rady Slovenskej republiky. Poslanci, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému poslaneckému návrhu zákona. Výbory Národnej rady, ktorým bol poslanecký návrh zákona pridelený, zaujali k nemu nasledovné stanoviská: ústavnoprávny výbor uznesením č. 513 z 22. januára 2019 s poslaneckým návrhom zákona súhlasil a odporučil ho Národnej rade schváliť s pripomienkou; výbor pre financie a rozpočet uznesením č. 383 z 28. januára 2019 s poslaneckým návrhom zákona súhlasil a odporučil ho Národnej rade schváliť s pripomienkou; výbor pre pôdohospodárstvo a životné prostredie uznesením č. 241 z 23. januára 2019 s poslaneckým návrhom zákona súhlasil a odporučil ho Národnej rade schváliť s pripomienkou. Gestorský výbor odporúča hlasovať o bode spoločnej správy s návrhom gestorského výboru uvedený bod schváliť. Gestorský výbor na základe stanovísk výborov k poslaneckému návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto poslaneckému návrhu zákona v súlade s § 79 ods. 4 a § 83 zákona o rokovacom poriadku odporúča Národnej rade predmetný návrh poslancov schváliť s pripomienkou. Spoločná správa výborov o prerokovaní predmetného návrhu poslancov vo výboroch Národnej rady v druhom čítaní bola schválená uznesením výboru pre pôdohospodárstvo a životné prostredie č. 247 z 23. januára 2019. V citovanom uznesení výboru poveril spoločného spravodajcu výborov predložiť Národnej rade spoločnú správu výborov a splnomocnil ho podať návrhy podľa § 81 ods. 2, podľa § 83 ods. 4, podľa § 84 ods. 2 a § 86 zákona o rokovacom poriadku. Pán predseda, otvorte, prosím, rozpravu.
Pročko, Jozef, poslanec NR SR (2020-07-08):
Ďakujem. Pán Kamenický, ja keď som si vypočul túto polhodinku, tak musím povedať, že keby ste tak vládli, ako ste tu rozprávali, tak pekne, tak čestne, tak manažérsky, keby ste to, čo ste tu predviedli, robili aj počas vášho ministrovania, tak my nie sme tam, kde sme teraz. Bolo to úžasné, bolo to perfektné. Vy viete na všetko odpovedať, máte na všetko riešenia. Len počas vášho vládnutia ste nás dotiahli do takého marazmu ekonomického, z ktorého sa budeme spamätávať dlho. Vy ste tu povedali krásnu vetu, že: „Chcel by som toto všetko povedať všetkým poslancom v tejto snemovni.“ Počas vášho vystúpenia tu boli dvaja, dvaja poslanci zo, teraz neviem, či je to SMER alebo HLAS, a dvaja z toho HLAS-u. To znamená, že vy ste to hovorili len nám koaličným poslancom. Kde sú tí vaši poslanci, ktorí by tu mali sedieť, počúvať? Toto je ich práca. Kde sú? A na záver, povedali ste, že vláda tu urobila divadielko s bankovými vecami. Kde ste upratali vášho najväčšieho divadelného, ekonomického herca Kažimíra? Kde ste ho upratali? Pre mňa pán Kažimír v tej funkcii je také niečo ako káčer Donald, keby tam bol. Možno ešte ten káčer Donald by nám lepšie poslúžil. Takže, pán Kamenický, polhodina vášho zbytočného vystúpenia, lebo ste naozaj ukázali, že ste len farizeji, celý SMER... (Prerušenie vystúpenia časomerom.)
Paška, Pavol, predseda NR SR (2014-09-24):
Pán poslanec Pollák.